องค์กรด้านสิทธิมนุษยชน กำลังเรียกร้องให้รัฐบาลจีนยุติการลงทุน ในโครงการก๊าซธรรมชาติม
องค์กรด้านสิทธิมนุษยชนหลายกลุ่ม กำลังเรียกร้องให้รัฐบาลจีนยุติการลงทุน ในโครงการก๊าซธรรมชาติมูลค่าหลายล้านดอลล่าร์ เนื่องจากปัญหาการละเ
กลุ่มองค์กรเอกชนและพรรคการเมืองต่างๆ มากกว่า100 กลุ่มใน 20 ประเทศเข้าร่วมในการร้องเรียนครั้งนี้โดยขอร้องให้จีนยุติโครงการท่อก๊าซ "ฉ่วย" ความยาว 980 กิโลเมตร จากแคว้นอาระกันหรือยะไข่ในพม่าไปยังมณฑลยูนนานในประเทศจีนจดหมายร้องเรียนโดยกลุ่มความเคลื่อนไหวดังกล่าวถูกส่งไปยังสถานฑูตจีนในหลายประเทศเช่น ไทย อินเดีย ญี่ปุ่น เกาหลีใต้ มาเลเซีย ออสเตรเลีย และบางประเทศในยุโรป คุณหว่อง อองโฆษกของกลุ่มความเคลื่อนไหวเรื่องโครงการท่อก๊าซ "ฉ่วย" กล่าวว่าทางกลุ่มไม่ได้ต่อต้านจีนหรือประเทศตะวันตก แต่เรียกร้องความเป็นธรรมเนื่องจากการลงทุนในพม่านั้น ผลประโยชน์ไม่ได้ตกอยู่กับชาวบ้านนอกจากนี้ยังมีความกังวลเรื่องสิทธิมนุษยชน และสิ่งแวดล้อมด้วย บรรษัทปิโตรเลียมของรัฐบาลจีน ถือหุ้นใหญ่ในโครงการท่อก๊าซดังกล่าวและบริษัทแดวูของเกาหลีใต้ถือหุ้นบางส่วน โดยท่อก๊าซนี้จะใช้ขนส่งน้ำมันที่มาจากตะวันออกกลางและอาฟริกา รวมทั้งก๊าซธรรมชาติจากอาระกันไปยังจีน คาดว่าโครงการนี้จะสร้างรายได้ให้แก่รัฐบาลพม่าอย่างน้อย29,000 ล้านดอลล่าร์ในช่วง 30 ปี อย่างไรก็ตามองค์กรด้านสิทธิมนุษยชนเครือข่ายทางเลือกใหม่อาเซี่ยน เผยว่าประชาชนพม่าหลายพันคนต้องถูกไล่ที่ และจะยิ่งเป็นการสนับสนุนศักยภาพการทำสงครามของกองทัพพม่า คุณ Debbie Stothardt โฆษกหญิงของเครือข่ายทางเลือกใหม่อาเซี่ยนกล่าวว่า ผู้คนทั่วไปมักจะมองข้ามต้นทุนทางเศรษฐกิจของการละเมิดสิทธิมนุษยชนซึ่งในกรณีของโครงการท่อก๊าซ "ฉ่วย" นั้นเห็นได้ชัดว่าจะมีต้นทุนทางเศรษฐกิจที่สูงมาก ทั้งในระยะสั้นและระยะยาวและไม่ได้ส่งผลเพียงแค่พม่าเท่านั้น แต่เป็นเอเชียตะวันออกเฉียงใต้ทั้งหมด สหรัฐและประเทศอื่นๆ ได้กำหนดมาตรการลงโทษทางเศรษฐกิจต่อรัฐบาลทหารพม่า เนื่องจากเหตุผลด้านการละเมิดสิทธิมนุษยชน แต่จีนอินเดียและบางประเทศในแถบเอเชียตะวันออกเฉียงใต้ ยังคงลงทุนในพม่าต่อไป อาจารย์สมภพมานะรังสรรค์ นักเศรษฐศาสตร์แห่งจุฬาลงกรณ์มหาวิทยาลัย ให้ความเห็นว่า ที่ผ่านมาไทยและจีน ได้ให้ความช่วยเหลือรัฐบาลทหารพม่าผ่านทางการลงทุน อาจารย์สมภพบอกว่ารัฐบาลพม่าเข้มแข็งขึ้นทางเศรษฐกิจ และได้เงินตราต่างประเทศจากการขายก๊าซธรรมชาติให้แก่ไทยในขณะที่จีนเข้าไปลงทุนในพม่ามากมายหลายด้าน โดยเฉพาะด้านพลังงาน องค์กรด้านสิทธิมนุษยชนระบุว่าเริ่มมีการละเมิดสิทธิมนุษยชน ในพื้นที่ก่อสร้างท่อก๊าซหลายแห่งในขณะที่ผู้มีอำนาจในรัฐบาล ได้เข้ายึดหรือจับจองพื้นที่ตามแนวที่จะวางท่อก๊าซจนก่อให้กิดความหวั่นเกรงว่าจะมีการสู้รบระหว่างทหารพม่ากับชนกลุ่มน้อย ตามแนวที่ท่อก๊าซนี้ผ่านไป